# data[].attributes.headline
กระดาษปาปิรุสจากอารยธรรมอียิปต์ กระดาษแผ่นแรกของโลก (นายอัมรินทร์ กะลูแป เลขที่100)

# data[].attributes.subject
กระดาษปาปิรุสจากอารยธรรมอียิปต์ กระดาษแผ่นแรกของโลก (นายอัมรินทร์ กะลูแป เลขที่100)

# data[].attributes.body
สาระสำคัญ
ในอารยธรรมอียิปต์มีการพัฒนาระบบตัวเขียนขึ้นซึ่ง ได้แก่ อักษรภาพจารึกในแผ่นศิลาหรือ ฝาผนังหินขนาดใหญ่ ที่เรียกว่า อักษรไฮโรกลิฟิก (Hieroglyphic)  และต่อมาได้พัฒนาตัวเขียนเพื่อให้เขียน ได้รวดเร็วขึ้นแต่ยังคงเป็นอักษรภาพอยู่  ที่เรียกว่า อักษรเฮียราติก (Hieratic) ซึ่งอักษรเฮียราติกนี้เองได้มีการเขียนลงกระดาษปาปิรุส (Papyrus) ซึ่งทำจากต้นปาปิรุสที่มีขึ้นทั่วไปในแม่น้ำไนล์  ส่วนวัสดุที่ใช้เขียนจะใช้ปล้องหญ้ามาตัดเป็นปากกาจิ้มหมึกเขียนลงบนกระดาษ
ชาวอียิปต์โบราณใช้กระดาษปาปิรุสเพื่อบันทึกข้อความสรรเสริญเทพเจ้า บทสวด คำสาบาน ตลอดจนเหตุการณ์ต่าง ๆ จากนั้นนำไปบรรจุไว้ในพีระมิดของอียิปต์ และนักประวัติศาสตร์เชื่อว่า เมื่อประมาณ 3,000 ปีก่อนคริสตกาล ตั้งแต่ต้นราชวงศ์ของอียิปต์เป็นต้นมาได้มีการใช้กระดาษปาปิรุสกันแล้ว

โดยข้อดีของกระดาษปาปิรุส คือ มีความยืดหยุ่นและคงต่อสภาพอากาศแห้งแล้งได้ดี เหมาะสมกับสภาพอากาศของอียิปต์นั่นเอง
สิ่งนี้ส่งผลต่อโลกปัจจุบันอย่างไร
ทำให้เกิดการต่อยอดและพัฒนาในแต่ละยุคสมัยจนเกิดกระดาษที่ใช้กันอยู่ในปัจจุบัน แต่หากพิจารณาอีกมุมหนึ่ง การสร้างกระดาษในแต่ละแผ่น ก็อาจทำให้เกิดการเผาผลาญทรัพยากรทางธรรมชาติจนนำไปสู่ภาวะโลกร้อนหรือการทำลายระบบนิเวศ
แหล่งที่มา
https://www.suksawad.com/post/papyrus-paper-first-paper

# data[].attributes.headline
 สถานที่ล้ำค่าทางอารยธรรม : กำเเพงเมืองจีน(นางสาวอามานี เจ๊ะอุบง เลขที่15)  

# data[].attributes.subject
 สถานที่ล้ำค่าทางอารยธรรม : กำเเพงเมืองจีน(นางสาวอามานี เจ๊ะอุบง เลขที่15)  

# data[].attributes.body
•สาระสำคัญ

ประเทศจีนนั้นมีแผ่นดินที่กว้างใหญ่ไพศาลและมีอารยธรรมที่เจริญรุ่งเรื่องมาตั้งแต่สมัยโบราณ นี่คืออีกหนึ่งร่องรอยอารยธรรมที่สร้างเพื่อปกป้องแผ่นดินทำให้มนุษยชาติทั่วโลกได้ตระหนักว่า ประเทศจีนในสมัยประวัติศาสตร์นั้นแข็งแกร่งและยิ่งใหญ่เพียงใด “กำแพงเมืองจีน” หรือ “กำแพงหมื่นลี้” ได้ทอดยาวเพื่อปกปักรักษาแผ่นดินจีนทางตอนเหนือหลายหมื่นกิโลเมตรมาเป็นเวลายาวนานกว่าหลายร้อยปี

ความยาวของกำแพงแห่งนี้เรียกได้ว่าเพียงสายตาของเหยี่ยวก็ยังคงมองไม่เห็นจุดสิ้นสุดของมันได้ ทำให้กำแพงเมืองจีนนั้นเป็นสิ่งก่อสร้างจากน้ำมือมนุษย์ที่ยิ่งใหญ่ที่สุดในโลกที่เคยปรากฏขึ้นในหน้าประวัติศาสตร์ ด้วยความยาวกว่า 21,196.18 กิโลเมตร ครอบคลุมพื้นที่ 15 มณฑลทั่วประเทศ จนถูกนับเป็น 1 ใน 7 สิ่งมหัศจรรย์ของโลก ยุคกลาง

โดยกำแพงเมืองจีนได้ถูกสร้างขึ้นจากหยาดเหงื่อแรงงานนับล้าน โดยแรงงานที่ถูกเกณฑ์มาส่วนใหญ่เป็นนักโทษสงครามและทาส และมีแรงงานจำนวนไม่น้อยที่ต้องสังเวยชีวิตในระหว่างการก่อสร้าง ดังนั้น สิ่งก่อสร้างแห่งนี้จึงคู่ควรต่อการเป็นมรดกของโลก และสิ่งมหัศจรรย์ที่น่ายกย่องเพื่อเป็นอนุสรณ์เตือนใจว่าเหล่าผู้เสียสละได้สร้างสถาปัตยกรรมที่ยิ่งใหญ่ไว้บนหน้าประวัติศาสตร์ของตนเองได้สำเร็จแล้ว

• จุดประสงค์ของการสร้างกำเเพงเมืองจีน

เพื่อป้องกันการรุกรานจากชนเผ่าเร่ร่อนทางตอนเหนือ โดยมีการก่อสร้างเพิ่มเติมโดยฮ่องเต้องค์ต่อมาอีกหลายพระองค์ จนสำเร็จในที่สุด กำแพงเมืองจีนถือเป็นงานก่อสร้างที่มหัศจรรย์ที่สุดแห่งหนึ่งของโลก

• เเหล่งที่มา

https://www.changtrixget.com/travel/7-wonders-middle/

# data[].attributes.headline
สวนลอยแห่งกรุงบาบิโลน                    หนึ่งในเจ็ดสิ่งมหัศจรรย์ของโลก                จากอารยธรรมเมโสโปเตเมีย (นายจิรายุ แก้วสม เลขที่ 1)

# data[].attributes.subject
สวนลอยแห่งกรุงบาบิโลน                    หนึ่งในเจ็ดสิ่งมหัศจรรย์ของโลก                จากอารยธรรมเมโสโปเตเมีย (นายจิรายุ แก้วสม เลขที่ 1)

# data[].attributes.body
สาระสำคัญ
สวนลอยแห่งบาบิโลนนับเป็นความ รุ่งเรืองเกรียงไกรยิ่ง โดยเฉพาะตำนานของคริสเตียนได้มีข้อความที่กล่าวถึงความยิ่งใหญ่ของสวยลอย แห่งนี้ไว้มาก กล่าวกันว่าบาบิโลนคือสถานที่แรกๆ ของบรรพบุรุษชาวโลกในกาลก่อน และยังมีบางส่วนที่กล่าวถึงบาบิโลนในฐานะที่เป็นหอคอบสูงที่มนุษย์ใช้สำหรับ หลับภัยยามน้ำท่วมโลกก่อนที่จะพังทลายลง ปัจจุบันนักวิชาการต่างพยายามค้นคว้าข้อมูลและหาตำแหน่งที่แท้จริงของสถาน ที่ตั้งสวนลอยว่ามีอยู่จริงหรือไม่

สวนลอยบาบิโลนจัดเป็นหนึ่งในเจ็ดสิ่งมหัศจรรย์ของโลก ตั้งอยู่บนแม่น้ำยูเฟรติส ประเทศอิรักในปัจจุบัน สร้างโดยกษัตริย์เนบูคัดเนสซาร์ที่ 3 แห่งกรุงบาบิโลเนีย สร้างให้แก่มเหสีของพระองค์ชื่อพระนางเซมีรามีส สร้างขึ้นเมื่อ 600 ปีก่อนคริสต์ศักราช สุงประมาณ 75 ฟุต กินพื้นที่ 400 ตารางฟุต ระเบียงทุกชั้นได้รับการตกแต่งด้วยไม้ดอก ไม้ประดับ ไม้ยืนพุ่มชนิดต่างๆ มีระบบชลประทานชักน้ำจากแม่น้ำไทกิสไปทำเป็นน้ำตกและนำไปเลี้ยงต้นไม้ตลอดปี ปัจจุบันสวนนี้ได้พังทลายไปหมดแล้ว

สิ่งนี้ส่งผลต่อโลกปัจจุบันอย่างไร
ทำให้เกิดการพัฒนาในเรื่องการก่อสร้างสถาปัตยกรรมในยุคหลัง อีกทั้งเรื่องการพัฒนาระบบชลประทานเพื่อใช้ในการนำส่งน้ำไปยังที่ห่างไกล ส่งไปยังพื้นที่สูงหรือใช้ในการช่วยขนส่งสิ่งของ เช่น การขนหินที่มีน้ำหนักมาก

แหล่งที่มา
https://7thingspacial.wordpress.com/7สิ่งมหัศจรรย์ของโลกยุค/4-สวนลอยแห่งกรุงบาบิโลน/

# data[].attributes.headline
กาลิเลโอ กาลิเลอี (GALILEO GALILEI : ค.ศ. 1564- 1642) (นางสาวปิยวรรณ อิศโร เลขที่4)

# data[].attributes.subject
กาลิเลโอ กาลิเลอี (GALILEO GALILEI : ค.ศ. 1564- 1642) (นางสาวปิยวรรณ อิศโร เลขที่4)

# data[].attributes.body
สาระสำคัญ
เป็นนักวิทยาศาสตร์ชาวอิตาลี ได้นำกล้องส่องทางไกลซึ่งประดิษฐ์คิดค้นโดยชาวฮอลแลนด์ มาประยุกต์สร้างขึ้นเป็นกล้องโทรทรรศน์ชนิดหักเหแสงเพื่อใช้ส่องดูวัตถุท้องฟ้า กาลิเลโอพบว่า พื้นผิวของดวงจันทร์เต็มไปด้วยหลุมขรุขระ พื้นผิวของดวงอาทิตย์มีจุด (Sunspots) และมิได้เป็นทรงกลมที่สมบูรณ์ (มีผิวราบเรียบ) ดังคำสั่งสอนของอริสโตเติล
กาลิเลโอพบว่าดาวพฤหัสบดีมีดวงจันทร์บริวาร 4 ดวง เขาเฝ้าบันทึกการเคลื่อนที่ของดวงจันทร์ทั้งสี่ด้วยการสเก็ตรูป และสรุปว่า ดวงจันทร์ทั้งสี่มิได้โคจรรอบโลกแต่โคจรรอบดาวพฤหัสบดี สิ่งที่กาลิเลโอค้นพบขัดแย้งกับคำสอนของอริสโตเติลที่ว่า “โลกคือศูนย์กลางของจักรวาล วัตถุท้องฟ้าทุกอย่างโคจรรอบโลก"
กาลิเลโอใช้กล้องโทรทรรศน์ส่องมองดาวศุกร์ เขาพบว่าขนาดปรากฏของดาวศุกร์เปลี่ยนแปลงไปในแต่ละวันคล้ายข้างขึ้นข้างแรม  ขนาดของเสี้ยวดาวศุกร์เปลี่ยนแปลงไปตามตำแหน่งในวงโคจรรอบดวงอาทิตย์ เมื่อดาวศุกร์โคจรอยู่ด้านเดียวกับโลก ดาวศุกร์จะปรากฏเป็นเสี้ยวขนาดใหญ่ดวงจันทร์ข้ามแรม เนื่องจากเรามองเห็นแต่ทางด้านหลังดาวศุกร์  แต่เมื่อดาวศุกร์โคจรไปอยู่อีกด้านหนึ่งของดวงอาทิตย์  ดาวศุกร์จะมีขนาดเล็กลงแต่ทำมุมสะท้อนแสงอาทิตย์เกือบเป็นวงกลม สิ่งนี้เองที่เป็นหลักฐานยืนยันว่าทั้งโลกและดาวศูกร์ต่างโคจรรอบดวงอาทิตย์​
การค้นพบของกาลิเลโอจะถูกต้องตรงความเป็นจริงแต่ขัดแย้งกับคำสั่งสอนของศาสนาในยุคนั้น ตำราที่เขาเขียนจึงถูกอายัดและตัวเขาเองก็ถูกจองจำอยู่กับบ้านจนวันตาย จนกระทั่งสามร้อยปีต่อมาในเดือนตุลาคม ค.ศ.1992 (พ.ศ.2535) โบสถ์แห่งสำนักวาติกันได้ออกมาแถลงการณ์ยอมรับข้อผิดพลาดที่ปฏิบัติต่อกาลิเลโอ

สิ่งนี้ส่งผลต่อโลกปัจจุบันอย่างไร
กาลิเลโอได้พัฒนากล้องโทรทรรศน์ให้มีประสิทธิภาพมากพอสำหรับการศึกษาวัตถุท้องฟ้า เพื่อสังเกตการโคจรรอบ ดวงดาว  ทำให้วิชาการด้านดาราศาสตร์มีความเจริญก้าวหน้าอย่างมาก และทำให้นักดาราศาสตร์ได้รับความรู้เกี่ยวกับจักรวาลและการเคลื่อนที่ในระบบสุริยจักรวาล ทำให้ทราบว่าดวงจันทร์โคจรรอบดาวพฤหัสบดี โลกและดาวศูกร์ต่างโคจรรอบดวงอาทิตย์​ และผิวดวงจันทร์ไม่เรียบ

แหล่งที่มา       http://www.lesa.biz/astronomy/cosmos/galileo

# data[].attributes.headline
โคลอสเซียม สังเวียนเดือด นักสู้โรมันผู้ยิ่งใหญ่ (นางสาวศิวพร วัฒนศิริ เลขที่ 5)

# data[].attributes.subject
โคลอสเซียม สังเวียนเดือด นักสู้โรมันผู้ยิ่งใหญ่ (นางสาวศิวพร วัฒนศิริ เลขที่ 5)

# data[].attributes.body
• สาระสำคัญ
โคลอสเซียม หรือทวิอัฒจันทร์ฟลาเวียน เป็นสนามกีฬากลางแจ้งขนาดใหญ่ตั้งอยู่ใจกลางกรุงโรม เริ่มสร้างขึ้นเมื่อในสมัยจักรพรรดิเวสเปเซียนแห่งจักรวรรดิโรมัน และสร้างเสร็จในสมัยของจักรพรรดิไททัส ในคริสต์ศตวรรษที่ 1 อัฒจันทร์เป็นรูปวงกลมก่อด้วยอิฐและหินทรายวัดโดยรอบได้ประมาณ 527 เมตร สูง 57 เมตร สามารถจุผู้ชมได้ประมาณ 50,000 คน
โดยโคลอสเซียมมีการออกแบบอย่างชาญฉลาดโดยสร้างให้สนามกีฬามีลักษณะเป็นรูปวงรีเพื่อให้ผู้ชมรู้สึกเข้าใกล้นักกีฬามากยิ่งขึ้น และมีการออกแบบให้มีทางระบายน้ำเพื่อไม่ให้น้ำท่วมขังในสนามขณะเกิดฝนตก ใช้เวลาก่อสร้างประมาณ 10 ปี
อีกทั้งในอดีต สนามกีฬาแห่งนี้มีแต่การต่อสู้และการแข่งขันที่โหดร้ายต่างๆนานา เพื่อความสุขของผู้ชมเท่านั้น ใต้อัฒจรรย์โคลอสเซียม  และใต้ดินโคลอสเซียม  มีห้องสำหรับขังนักโทษที่รอการประหารชีวิต และสิงโต หลายร้อยห้อง ใช้เป็นสถานที่ให้นักโทษ ต่อสู้กับสิงโตที่อดอาหาร หากนักโทษผู้ใดเอาชนะ ฆ่าสิงโตได้ด้วยมือเปล่าได้ก็รอดชีวิตไป หรือ ไว้ใช้เป็นที่ประลองฝีมือในเชิงฟันดาบของบรรดาเหล่าทาสให้ต่อสู้กันเอง ยิ่งถ้าต่อสู้กัน จนถึงสามารถฆ่าคู่ต่อสู้ตาย ก็จะได้รับเกียรติอย่างสูงเพราะเป็นการต่อสู้ที่ชาวโรมันนิยมและยกย่องกัน

• สิ่งนี้ส่งผลต่อโลกปัจจุบันอย่างไร
โคลอสเซียมเป็นต้นแบบของการสร้างสนามกีฬาแทบทุกแห่งของโลกยุคปัจจุบัน

• แหล่งที่มา
https://www.blockdit.com/posts/5f04eadcd6bee50c81496602

# data[].attributes.attachment_caption
ศิลปะสมัยใหม่ ผลงานของปีกัซโซ

# data[].attributes.headline
นางสาวซูราบาย่า กาซอ

# data[].attributes.body
นางสาวซูราบาย่า กาซอ ม.6/1 เลขที่11
ศิลปะสมัยใหม่ เป็นคำที่ใช้เรียกการสร้างงานศิลปะตั้งแต่ช่วงปลายคริสต์ศตวรรษที่ 19 จนถึงประมาณคริสต์ทศวรรษ 1970 (สำหรับการสร้างงานศิลปะเมื่อไม่นานมานี้ มักจะเรียกว่า ศิลปะร่วมสมัย หรือ ศิลปะหลังสมัยใหม่) โดยการเป็นงานที่มีลักษณะเป็นสากล และเป็นแบบอย่างของแต่ละบุคคลมากว่าที่จะเป็นแบบอย่างศิลปะแห่งแคว้นซึ่งเป็นแบบที่มีความแตกต่างกันจนยากที่จะกล่าวอย่างผิวเผินได้ วัสดุและเทคนิคใหม่ ๆ รวมทั้งการเปลี่ยนแปลงโลกทัศน์อย่างรวดเร็ว พร้อมทั้งผลผลิตของเครื่องจักรกลได้สะท้อนไปสู่งานศิลปะทำให้รูปแบบของศิลปะมีความหลายหลายมากยิ่งขึ้น ในขณะเดียวกัน ความรู้ทางด้านจิตวิทยาและฟิสิกส์ได้จัดแจงรูปแบบความคิดของศิลปินที่มีต่อมนุษย์ และโลกทางกายภาพขึ้นใหม่

ปรากฏการณ์ต่าง ๆ เหล่านี้ไม่สามารถที่จะอธิบายให้เข้าใจอย่างง่าย ๆ ได้ แม้ว่าแนวโน้มศิลปะหลาย ๆ แบบในสมัยพุทธศตวรรษที่ 25 จะได้พยายามลดคุณค่าแบบอย่างศิลปะส่วนตนไปบ้าง แต่แนวโน้มที่แพร่หลายไปนี้ก็เน้นหนักที่ความคิดริเริ่มเป็นสำคัญ ลักษณะสำคัญของงานศิลปะสมัยใหม่ จึงเป็นปฏิกิริยาที่ศิลปินแต่ละคนแสดงออกต่อโลกรอบตัว  การค้นหาอาณาจักรความฝันเฟื่องของแต่ละคน การสร้างโลกทัศน์ใหม่ของตัวเองจากวัสดุและเทคนิควิธีการที่แปลกใหม่ไปจากเดิม เหล่านี้เป็นลักษณะสำคัญของงานจิตรกรรม  ประติมากรรมแห่งพุทธศตวรรษที่ 25 แต่ในขณะเดียวกันก็ยังมีความสนใจในศิลปวัฒนธรรมแบบดั้งเดิมและได้รับอิทธิ

ผลจากการวิเคราะห์
ผลงานศิลปะเป็นผลงานที่ใช้จินตนาการในการทำ ซึ่งจะเเพร่ออกมาจากความรู้สึกจริงๆ ศิลปินแต่ละคนหรือแต่ละกลุ่มก็มีแนวคิดเทคนิค วิธีการที่แตกต่างกันออกไปอย่างหลากหลาย บ้างก็ สะท้อนสภาพสังคม บ้างก็ แสดงมุมมองบางอย่างที่แตกต่างออกไป บ้างก็ แสดงภาวะทางจิตของศิลปินและกลุ่มชน บ้างก็ แสดงความประทับใจในความงามตามธรรมชาติและสิ่งแวดล้อม ซึ่งได้มีการนำเอาวัสดุอุปกรณ์แบบใหม่ ๆ รวมถึงเครื่องจักรกลเข้ามาใช้ในการสร้างสรรค์งานมากขึ้น การบริโภค หรือการสนับสนุนงานศิลปะ ไม่จำกัดอยู่ที่ชนชั้นสูง ขุนนาง หรือผู้ร่ำรวยอย่างแต่ก่อนเท่านั้น แต่ยังตอบสนองต่อประชาชนทั่วไปอีกด้วย ไม่เพียงแต่รูปแบบที่หลากหลายทางศิลปะเท่านั้นที่เกิดขึ้น รูปแบบศิลปะสมัยดั้งเดิมก็ยังได้รับความนิยมและสืบทอดต่อกันมาจนถึงสมัยปัจจุบันด้วย
แหล่งที่มา
https://th.m.wikipedia.org/wiki/%E0%B8%A8%E0%B8%B4%E0%B8%A5%E0%B8%9B%E0%B8%B0%E0%B8%AA%E0%B8%A1%E0%B8%B1%E0%B8%A2%E0%B9%83%E0%B8%AB%E0%B8%A1%E0%B9%88

# data[].attributes.headline
แมไจมอบของขวัญให้พระเยซูบนโลงหินจากคริสต์ศตวรรษที่ 4 ที่ โรม (นางสาวนดา กูนา ม.6/1 เลขที่ 3)

# data[].attributes.subject
แมไจมอบของขวัญให้พระเยซูบนโลงหินจากคริสต์ศตวรรษที่ 4 ที่ โรม (นางสาวนดา กูนา ม.6/1 เลขที่ 3)

# data[].attributes.body
สาระสำคัญ
ในสองสามคริสต์ศตวรรษแรกของศาสนาคริสต์ การฉลอง Epiphany ในวันที่แมไจนำของขวัญมามอบให้พระเยซูสำคัญกว่า การฉลองวันประสูติหรือวันคริสต์มาส โดยทั่วไปแมไจจะยืนเรียงลำดับถือของขวัญยื่นไปข้างหน้า ทางที่พระแม่มารีมีพระเยซูอยู่บนตักนั่งอยู่ ซึ่งเป็นองค์ประกอบที่คล้ายกับภาพที่วาดกันมากว่าสองพันปีตั้งแต่สมัย อียิปต์โบราณ และสมัยโรมันเองที่เป็นภาพบรรยายชัยชนะต่อ “คนไม่มีวัฒนธรรม” โดยที่ผู้แพ้จะถือของกำนัลมาถวายจักรพรรดิหรือกษัตริย์ผู้ชนะ การแสดงรูปสัญลักษณ์ “การประสูติของพระเยซู” ในสมัยแรกๆ เป็นรูปง่ายๆ แสดงให้เห็นพระทารก ห่อแน่นนอนอยู่ในรางหญ้าหรือตะกร้าหวาย และจะมีวัวและลาจะปรากฏเสมอ ถึงบางครั้งจะไม่มีแมรีหรือมนุษย์คนอื่นๆ ในองค์ประกอบ แมรีจะปรากฏเฉพาะในฉาก “การชื่นชมของแมไจ” และในฉากเดียวกันก็จะมีเด็กเลี้ยงคนหนึ่ง หรือศาสดาคนหนึ่งถือม้วนหนัง ตั้งแต่ปลายคริสต์ศตวรรษที่ 5 หลังการประชุมสภาอิฟิซัสครั้ง
ที่ 1 (First Council of Ephesus) เมื่อ ค.ศ. 431
สิ่งนี้ส่งผลต่อโลกปัจจุบันอย่างไร
จักรพรรดิคอนสแตนตินที่ 1จะประกาศให้ศาสนาคริสต์เป็นศาสนาที่ถูกต้องตามกฎหมายของจักรวรรดิโรมันเมื่อต้นคริสต์ศตวรรษที่ 4 และทำให้มีคนนับถือศาสนาคริสต์เรื่อยมาจนถึงปัจจุบัน
แหล่งที่มา
• https://www.bloggang.com/m/viewdiary.php?id=vinitsiri&month=02-2010&date=14&group=45&gblog=67
• https://th.m.wikipedia.org/wiki/การประสูติของพระเยซู_(ศิลปะ)